Ministrstvo za delo, družino, socialne zadeve

in enake možnosti

**Inšpektorat Republike Slovenije za delo**

* **objava: 23. 4. 2025**
* **rok za prijavo: 8 dni**

Inšpektorat Republike Slovenije za delo na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju: ZJU) objavlja javni natečaj za zasedbo prostega uradniškega delovnega mesta

**SEKRETAR**

**v Inšpektoratu Republike Slovenije za delo (številka delovnega mesta 1002).**

Delovno mesto sekretar je uradniško delovno mesto, ki se opravlja v nazivu sekretar. Z izbrano kandidatko ali kandidatom (v nadaljevanju: kandidat) bo sklenjeno delovno razmerje za nedoločen čas, s polnim delovnim časom in s 6-mesečnim poskusnim delom. Izbrani kandidat bo delo opravljal v prostorih Inšpektorata RS za delo, Štukljeva cesta 44, Ljubljana.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja), specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja), visokošolsko izobraževanje druge stopnje in podobno izobraževanje/visokošolska izobrazba druge stopnje, drugje nerazporejeno, magistrsko izobraževanje (druga bolonjska stopnja)/magistrska izobrazba (druga bolonjska stopnja);
* sedem (7) let delovnih izkušenj;
* opravljeno obvezno usposabljanje za imenovanje v naziv;
* ima dovoljenje za dostop do tajnih podatkov stopnje tajnosti TAJNO, do tajnih podatkov EU stopnje tajnosti TAJNO (SECRET UE/EU SECRET) in do tajnih podatkov zveze NATO stopnje tajnosti TAJNO (NATO SECRET) v skladu z Zakonom o tajnih podatkih (Uradni list RS, št. 50/06 – uradno prečiščeno besedilo, 9/10, 60/11, 8/20 in 18/23 – ZDU-1O, v nadaljnjem besedilu: ZTP). Če izbrani kandidat dovoljenja nima, se postopek pridobitve dovoljenja izvede pred sklenitvijo pogodbe o zaposlitvi,
* osnovna raven znanja tujega jezika;
* znanje uradnega jezika;
* vozniški izpit B kategorije;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot 6 mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Delovno področje - naloge:

* neposredna pomoč pri vodenju strokovnih nalog na delu delovnega področja inšpektorata,
* vodenje in sodelovanje v projektnih skupin za najzahtevnejše in ključne projekte,
* samostojno oblikovanje ključnih sistemskih rešitev in drugih najzahtevnejših gradiv,
* opravljanje drugih najzahtevnejših nalog,
* zagotavljanje oziroma neposredna pomoč pri zagotavljanju razvoja organizacije,
* opravljanje drugih nalog podobne zahtevnost.

Prednost pri izbiri bodo imeli kandidati s poznavanjem delovnopravne zakonodaje. Zaželena je končana pravna smer izobrazbe, ki pa ni pogoj.

Kot delovne izkušnje šteje delovna doba na delovnem mestu, za katero se zahteva ista stopnja izobrazbe, in čas pripravništva v isti stopnji izobrazbe, ne glede na to ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero kandidira oseba. **Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe**.

Za delovna mesta oziroma nazive, za katere se ne zahteva specializacija, magisterij znanosti ali doktorat, zahteva pa se univerzitetna izobrazba ali visoka strokovna izobrazba s specializacijo oziroma magisterijem, se predpisane delovne izkušnje skrajšajo za tretjino v primeru, da ima kandidat magisterij znanosti, doktorat oziroma zaključen specialistični študij.

Zahtevane delovne izkušnje se skrajšajo za eno leto v primeru, da ima kandidat opravljen pravniški državni izpit oziroma pravosodni izpit.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv (ali opravljen strokovni izpit za imenovanje). V nasprotnem primeru bo moral kandidat najpozneje v enem letu od sklenitve pogodbe o zaposlitvi opraviti usposabljanje, na katero ga bo napotil predstojnik v skladu s prvim odstavkom 89. člena ZJU.

Kandidat mora vlogi priložiti izjavo(-ve) o izpolnjevanju naslednjih pogojev:

1. izpolnjevanje pogoja izobrazbe: v izjavi kandidat navede raven in smer izobrazbe, datum (dan, mesec, leto) zaključka izobraževanja, pridobljen strokovni naziv ter izobraževalno ustanovo, pri kateri je izobrazba pridobljena in **priloži kopijo dokazila o doseženi izobrazbi**;
2. izpolnjevanje pogoja zahtevanih delovnih izkušenj: v izjavi kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznem delodajalcu, na kratko opiše delo, ki ga je opravljal pri tem delodajalcu, ter navede raven zahtevnosti dela (raven zahtevane izobrazbe za opravljanje dela na posameznem delovnem mestu), navede podatek, ali je bilo delo opravljeno na podlagi pogodbe o zaposlitvi, študentskega dela oziroma druge oblike opravljanja dela;
3. izpolnjevanje pogoja obveznega usposabljanja za imenovanje v naziv;
4. ima dovoljenje za dostop do tajnih podatkov stopnje tajnosti TAJNO, do tajnih podatkov EU stopnje tajnosti TAJNO (SECRET UE/EU SECRET) in do tajnih podatkov zveze NATO stopnje tajnosti TAJNO (NATO SECRET) v skladu z Zakonom o tajnih podatkih (Uradni list RS, št. 50/06 – uradno prečiščeno besedilo, 9/10, 60/11, 8/20 in 18/23 – ZDU-1O, v nadaljnjem besedilu: ZTP). Če izbrani kandidat dovoljenja nima, se postopek pridobitve dovoljenja izvede pred sklenitvijo pogodbe o zaposlitvi,
5. da je državljan Republike Slovenije in izpolnjuje pogoje za zasedbo delovnega mesta;
6. da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in ni bil obsojen na nepogojno kazen zapora v trajanju več kot šest mesecev;
7. da zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
8. lastnoročno podpisano izjavo, da za namen tega natečajnega postopka dovoljuje Inšpektoratu Republike Slovenije za delo pridobitev podatkov za točke 1 in 4 - 6 iz uradne evidence; če kandidat ne soglaša z vpogledom v uradne evidence, bo moral sam predložiti ustrezna dokazila.

Izpolnjevanje zahtevanih pogojev kandidat dokazuje s predložitvijo pisne »Izjave kandidata o izpolnjevanju pogojev« (izpolnjen obrazec). Če kandidat ne soglaša z vpogledom v uradne evidence (ne podpiše izjave), mora vlogi sam priložiti ustrezna dokazila.

**Prijava na delovno mesto se obvezno odda na priloženem obrazcu »Prijava«, z natančno izpolnjenimi vsemi rubrikami in izjavami**.

Strokovna usposobljenost kandidatov se bo presojala na podlagi priloženih izjav, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V skladu z 21. členom Uredbe o postopku za zasedbo delovnega mesta v organih državne uprave in pravosodnih organih (Uradni list, RS št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Z izbranim kandidatom bo sklenjeno delovno razmerje za nedoločen čas, s polnim delovnim časom in 6-mesečnim poskusnim delom. Poskusno delo se lahko podaljša v primeru začasne odsotnosti z dela.

**Rok za prijavo:** **8** **dni** od objave na osrednjem spletnem mestu državne uprave ([www.gov.si/zbirke/delovna](http://www.gov.si/zbirke/delovna)-mesta) ter na spletišču Zavoda RS za zaposlovanje.

Kandidat vloži prijavo v pisni obliki **na priloženem obrazcu Prijava** in jo pošlje v zaprti ovojnici z označbo »javni natečaj – sekretar, DM: 1002« na naslov**:** **Inšpektorat Republike Slovenije za delo, Štukljeva cesta 44, 1000 Ljubljana** ali na **elektronski naslov:** gp.irsd@gov.si, pri čemer veljavnost elektronske prijave ni pogojena z elektronskim podpisom.

Obvestilo o končanem javnem natečaju bo objavljeno na osrednjem spletnem mestu državne uprave [www.gov.si/zbirke/delovna](http://www.gov.si/zbirke/delovna)-mesta. Kandidati bodo o izbiri obveščeni pisno, najkasneje v roku 90 dni od objave javnega natečaja.

Informacije o izvedbi javnega natečaja: Sabina Repanšek (01 280 36 50).

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za moške in ženske.